|  |  |
| --- | --- |
| **AKTIVNOST, PROGRAM I/ILI PROJEKT** | **Godišnji projekt škole: “Čitajmo u travi, u snu i na javi.”**  **2021. Godina čitanja** |
| **CILJEVI AKTIVNOSTI, PROGRAMA I/ILI PROJEKTA** | Potaknuti učenike na sve oblike čitanja, osvijestiti u učenika da mogu čitati što žele, književne i neknjiževne tekstove, u različitim prostorima, da mogu čitati jedni drugima, da čitaju kako bi što bolje ovladali vještinom čitanja i tako bolje razumijeli svijet oko sebe, lakše učili i zdravije provodili slobodno vrijeme.  Predstaviti učenicima zanimljivu literaturu iz različitih područja (STEM, jezično-umjetničkih, povijesnih…)  Izdvojiti, kroz razne aktivnosti, učenike koji više čitaju, tradicionalno tijekom Čajanke u knjižnici, Čitanja do zvijezda i Čitanja naglas te dodavanjem novih aktivnosti.  Kroz tekstove koji se bave ekološkim, zdravstvenim i građanskim odgojem osnažiti učenička znanja o našoj školi kao Eko-školi i školi koja sudjeluje u Erasmus projektima (kroz čitanje i prevođenje tekstova pisanih na stranim jezicima).  Povezati se, čitanjem, sa svim sudionicima odgojno-obrazovnog procesa, ravnateljicom, stručnom službom, roditeljima, bakama, djedovima, širom zajednicom (vrtićem, staračkim domovima, susjednim školama.  Koristiti IKT tehnologiju u svrhu promicanja čitanja.  Približiti učenicima čitanje kao užitak kroz istraživanje njihovog interesa i čitateljskog ukusa (plakati, stripovi, vicevi, sportske biografije…)  Prikupiti novu i stariju knjižnu građu i organizirati male čitateljske kutke u prostorima u školi i oko škole (izraditi klupice čitalice za male i velike čitače i čitateljice).  Organizirati javno predstavljanje tekstova i knjiga koje djeca sama odaberu kao njima zanimljive, kao i svih drugih aktivnosti koje će se tijekom godine ostvarivati u školi. |
| **NAMJENA AKTIVNOSTI, PROGRAMA I/ILI PROJEKTA** | Proširiti učeničke vidike, pobuditi želju za čitanjem, odgajati odgovorne mlade ljude, poticati dječju maštu I kreativnost, vježbati koncentraciju, bogatiti rječnik u svim područjima, poticati na razmišljanje o svijetu u kojem živimo, o biljkama i životinjama, o ljudima i tikvama, o zdravlju i kretanju, o digitalnoj tehnologiji.  U školi stvoriti uvjete za druženje s različitim tekstovima i knjigama, i van učionice i knjižnice, u travi, u dvorištu škole, pred san i u snu, i na javi, u stvarnim životnim situacijama.  Poticanjem na češće čitanje stvaramo podlogu za razvoj vještine slušanja, pisanja i govorenja. |
| **NOSITELJI AKTIVNOSTI, PROGRAMA I/ILI PROJEKTA I NJIHOVA ODGOVORNOST** | **Prijedlog projekta, ideja i razrada: uč. Hrvatskoga jezika, Željka Rabuzin, uč.mentor, glavni koordinator**  Tim podrške**: Stručni aktiv učiteljica Hrvatskoga jezika, Martina Škrinjar, Aleksandra Damjanić, Mateja Kovačić I knjižničarka Nikolina Hader, pedagoginja Ivanka Hukić**  Koordinatorice projekta: **Silvija Šreter, Valentina Hosnjak, Anica Konjić, Sanja Rojc, Bojana Gaternik**  Učenici od 1.do 8.razreda, razrednici i ostali učitelji, stručni suradnici, tehničko osoblje, Vijeće roditelja. |
| **NAČIN REALIZACIJE AKTIVNOSTI,**  **PROGRAMA I/ILI PROJEKTA** | Svaki razredni odjel osmišljava svoju čitateljsku aktivnost ili više njih koju će provoditi tijekom godine, s razrednikom (predmetnim učiteljom). Voditelji izvannastavnih aktivnosti, Vijeća učenika I učiteljice koje rade u produženom boravku osmišljavaju svoje aktivnosti na zadanu temu s naglaskom na zdravstvenom, građanskom i eko odgoju učenika (što više čitanja u prirodi, na zraku).  Aktivnosti zajedničke svima, tijekom godine, planira koordinatorica projekta sa svojim timom! |
| **VREMENIK AKTIVNOSTI, PROGRAMA I/ILI PROJEKTA** | rujan 2021.- lipanj 2022. |
| **DETALJAN TROŠKOVNIK AKTIVNOSTI, PROGRAMA**  **I/ILI PROJEKTA** | Materijal poptreban za rad i provedbu aktivnosti (za izradu plakata, uređivanje panoa, fotokopiranje, izradu klupica, opremu kutaka…) |
| **NAČIN VREDNOVANJA I NAČIN KORIŠTENJA REZULTATA VREDNOVANJA** | Učenici se međusobno bolje upoznaju kroz čitanje i odabir tekstova koje čitaju, u tome im pomažu učitelji koje učenici, također, bolje upoznaju kroz njihovo čitanje. Promatramo jesu li učenici prihvatili male čitateljske kutke i zadatke kao dio svoje svakodnevice. Sve što smo otkrili čitajući, aktivnosti koje smo proveli, komentiramo u manjim i većim skupinama i prezentiramo na razini škole i šire zajednice, na mrežnim stranicama i putem školskih novina i radija.  Tko čita, taj i piše, lakše, ljepše! Zapisujemo na razini razreda ili grupe kako smo sve čitali, gdje, što, kome, i što smo iz toga naučili.  Oblikujemo zajedničku mapu kako bi koordinatori mogli oblikovati završno izvješće o provedbi projekta.  Rezultate vrednovanja koristimo u svrhu promicanja čitanja, naših učenika i naše škole. |